SL Uradni list Evropske unije C 162/11

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2010/C 162/05

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

„OIE D’ANJOU“

ES št.: FR-PGI-0005-0477-20.06.2005

ZOP ( ) ZGO ( X )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: INAO Naslov: 51 rue d’Anjou 75008 Paris FRANCE Tel. +33 0153898000 Faks +33 0153898060 E–naslov: info@inao.gouv.fr

2. Vlagatelj:

Naziv: Fermiers du Val de Loire Naslov: Boulevard Pasteur B.P. 262 44158 Ancenis Cedex FRANCE Tel. +33 0240988252 Faks +33 0240831500 E–naslov: vpitondregoire@terrena.fr Sestava: proizvajalci/predelovalci ( X ) drugo ( )

3. Vrsta proizvoda:

Skupina 1.1 – Sveže meso (in drobovina)

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1 Naziv:

„Oie d’Anjou“

4.2 Opis:

Gos „Oie d’Anjou“ se uživa pečena, običajno v božično-novoletnem času.

Od drugih gosi se razlikuje po značilnem in prijetnem vonju po belem mesu, po sočnosti in obenem čvrstosti ter po prijetnem okusu.

Gos „Oie d’Anjou“ je naprodaj cela s kostmi, torej že pripravljena za peko, pri čemer je težka najmanj 2,5 kilograma, ali delno očiščena teže najmanj 2,8 kilograma.

Trup je okrogel s širokim in dobro razvitim prsnim košem, saj se prsni file nahaja na višini grodnice. Je popolnoma oskubljena in brez puha. Koža mora biti mehka, dovolj mastna na dotik, vendar ne prekomerno, in rumene barve.

Primerna stopnja zamaščenosti je razvidna po maščobni oblogi pod kožo fileja in trebušnega predela, ki je manjša na hrbtnem delu in neobstoječa na stegnih, ter po kot oreh velikemu strdku maščobe pod perutmi.

4.3 Geografsko območje:

Gosi „Oie d’Anjou“ so zvaljene, rejene in zaklane v geografskem območju, ki ga sestavljajo:

Departma Maine et Loire: v celoti.

Departma Indre et Loire: del kantona Château la Vallière: občine: Château la Vallière, Rille, Hommes, Savigné sur Lathan, Channay sur Lathan, Coucelles de Touraine, Souvigné, Couesmes, Brèches, Villers au Bouin, Braye sur Maulne, Marcilly sur Maulne, Luble in St Laurent de Lin. Del kantona Bourgueil: občine: Benais, Bourgueil, St Nicolas de Bourgueil, Restignes, Continvoir, Gizeux. Del kantona Bourgueil: občina: Avrillé les Ponceaux.

Departma Loire-Atlantique: kantoni Ligné, Ancenis, Varades, Riaillé, St Mars la Jaille, Moisdon la Rivière in St Julien de Vouvantes. Del kantona Chateaubriant: občini: Chateaubriant, Soudan.

Departma Mayenne: kantoni St Aignan Sur Roë, Craon, Château Gontier, Château Gontier est, Château Gontier ouest, Bierné in Grez en Bouère.

Departma Sarthe: kantoni Sablé sur Sarthe, La Flèche, Malicorne sur Sarthe, Pontvallin, Le Lude, Mayet. Del kantona Suze sur Sarthe. občina: Parigné le Pôlin. Del kantona Ecommoy: občine: Ecommoy, Saint Biez en Belin, Saint Ouen en Belin. Del kantona Château du Loir: občine: Château du Loir, Beaumont Pied de Bœuf, Dissay sous Courcillon, Flée, Luceau, Montabon, Nogent sur Loir, St Pierre de Chevillé, Thoiré sur Dinan, Vouvray sur Loir. Del kantona Chartre sur le Loir: občine: La Chartre sur le Loir, Beaumont sur Dême, Chahaignes, Lhomme, Marçon.

Departma Deux-Sèvres: kantoni Mauléon, Argenton l’Église, Argenton Château, Thouars, Thouars 1, Thouars 2, Airvault, St Varent in Bressuire.

4.4 Dokazilo o poreklu:

Opisana so bila vsa določila, ki dokazujejo, da gos „Oie d’Anjou“ izhaja iz geografskega območja ZGO. Navedena so določila sledljivosti nazaj in naprej po sistemu. Ta določila se nanašajo na sledeče elemente:

— preverjanje upravičenosti različnih gospodarskih subjektov glede geografskega območja in trajanja prevažanja,

— kodirane številke in dokument o zakolu posameznih klavnih serij, ki omogočajo identifikacijo reje in njene lokacije,

— potrdila o poreklu in dobavnice gosakov, ki omogočajo identifikacijo reje in poslopja ter zadevne skupine za razplod,

— podatki, ki jih zbirajo rejci in omogočajo sledljivost datumov dobave in proizvodnje krme.

Navedeni podatki omogočajo sledljivost celotnega postopka pridelave proizvoda in, v primeru morebitnih pritožb kupcev, analizo vzrokov ter sprejetje primernih korektivnih ukrepov.

4.5 Metoda pridobivanja:

Gos „Oie d’Anjou“ je plod parjenja rodovne linije samca in samice bele renske gosi. Samo samice so nato uporabljene za rejo.

Prevoz jajc, namenjenih za razplod, od vzrejališča gosi do valilnice, ki se nahaja znotraj geografskega območja, lahko traja največ 1 uro in 45 minut.

Pobrana izvaljena jajca se lahko skladiščijo največ 7 dni, preden se dajo v inkubator. Dostava gosakov od inkubatorja do vzrejališča lahko traja največ 1 uro in 45 minut.

Celoten potek vzreje gosi traja najmanj 175 dni (med dnevom, ko se gosi izležejo in dnevom, ko so zaklane), vendar v povprečju traja 222 dni.

Gos „Oie d’Anjou“ izpustijo dokaj zgodaj na prosto (najkasneje pri starosti 4 tednov).

Gosi so na prostem najmanj 92 dni, vendar v povprečju 138 dni. V tem času je za tisoč gosi na razpolago vsaj 2,5 hektarja travnika in/ali 1,2 hektarja začasnega travnika, naknadni posevki (pšenica, rž itd.) in zmeraj vsaj 1,25 hektarja koruze. Poleg tega imajo gosi na voljo neomejeno količino pšenice.

Gosi pri prehranjevanju nimajo tekmecev zaradi nadzora površin na prostem in raznovrstne krme, ki jo imajo na razpolago.

V zaključni fazi, ki traja vsaj 8 tednov, imajo gosi dostop do površin, pokritih s slamo in povezanih z živinorejskim poslopjem.

Žito v zrnju, ki ga dobijo gosi, je pridelano na kmetiji.

Poleg krme in žitaric, ki so pridelane na kmetiji in razdeljene v fazi vzdrževanja in zaključni fazi reje gosi „Oie d’Anjou“, lahko kmetije kupijo samo mešano krmo, ki je razdeljena v začetni fazi razvoja in med rastjo gosi ter v zaključni fazi, in ki ni nujno pridelana na območju ZGO.

Poslopje za rejo se nahaja največ 100 kilometrov od klavnice, pot med klavnico in poslopjem za rejo pa traja največ 3 ure.

Med zakolom morajo biti serije gosi homogene, same gosi pa morajo biti dobro pitane, kar pomeni, da je s prostim očesom in na dotik razvidna maščobna blazina med nogami, ki nakazuje podkožno zalogo maščobe filejev in trebušnega dela ter kot oreh velik strdek maščobe pod perutmi. Puh in noge so čisti.

4.6 Povezava:

4.6.1 Značilnosti območja

Geografsko območje se nahaja v zadnjem delu porečja reke Loire. Zaradi vpliva reke Loire in morskih tokov je podnebje oceansko, kar je izredno ugodno za razvoj travnikov za proizvodnjo trave, krme in žitaric (trave, koruza za krmljenje pašnih gosi). Značilnost območja je tudi gostota njegove vodne mreže.

Ob podpori tovrstnih naravnih dejavnikov so ljudje na geografskem območju razvili raznoliko rastlinsko pridelavo in obenem pomembno živinorejsko dejavnost (goveje meso, perutnina). Poseben položaj gosi „Oie d’Anjou“ je v tem kontekstu povezan s tradicionalno prisotnostjo reje gosi, s katero so v tej regiji pričeli že v 15. stoletju.

Današnje znanje rejcev, za katerega so značilni obvladovanje vzreje gosakov že takoj v začetni fazi, upravljanje razpoložljivosti in raznolikosti krme, potrpežljivo delo ter natančno spremljane gosi med dolgim obdobjem paše in med zaključno fazo, je zrcalo te tradicije.

4.6.2 Posebnost proizvoda

Uveljavljena kakovost gosi „Oie d’Anjou“ temelji na dobro razvitem mišičevju in optimalni stopnji zamaščenosti trupa.

Gos „Oie d’Anjou“ se razlikuje predvsem po trupu, ki je hkrati širok in okrogel s čvrstim mesom, z zelo razvitim prsnim košem, kjer se prsni file nahaja vsaj na višini grodnice, po rumeni in mehki koži, maščobni oblogi pod kožo fileja in na trebušnem predelu, ki je sicer manjša na hrbtnem delu in neobstoječa na stegnih, ter po kot oreh velikemu strdku maščobe pod perutmi. Njen izrazit vonj po belem mesu ter sočnost in obenem čvrstost dopolnjujejo to posebno kakovost.

4.6.3 Vzročna zveza

Posebnost gosi „Oie d’Anjou“ izhaja iz številnih spretnosti in znanja rejcev v povezavi z starimi navadami vzreje gosi v regiji Anjou, pri katerih se izkoriščajo naravni dejavniki, zlasti klimatske razmere geografskega območja.

Rejci stalno skrbijo za dobro razvito mišičevje in primerno stopnjo zamaščenosti gosi „Oie d’Anjou“ tako, da spremljajo prehranjevalno obnašanje pašnih gosi od samega začetka njihovega življenja. Gos mora pojesti veliko količino rastlinja, saj lahko le tako kar najbolj razvije svoj prebavni trakt in pridobi sposobnost zaužitja velike količine krme v danem časovnem obdobju, potrebno na koncu obdobja paše in v zaključni fazi.

V ta namen se gosi „Oie d’Anjou“ zelo zgodaj omogoči izhod na prosto, da lahko zaužije zeleno krmo in se zgodaj navadi na pašo. V dolgem obdobju paše imajo gosi na razpolago zadostno količino rastlinja glede na njihove potrebe (rotacija pašnikov in površin z načrtno zasajeno koruzo, namenjeno prehranjevanju gosi, ko so na prostem), kar omogoča poseben razvoj prsnega koša in širine trupa ter daje gosi „Oie d’Anjou“ optimalno obliko.

Rejci morajo znati na hitro porediti gos v specifični zaključni fazi (predvsem z žitaricami) in hkrati nadaljevati z razvijanjem mišične mase ter filejev (deloma ohranjati rastlinsko prehrano in izhod na prosto), kar zahteva postopen in pozoren nadzor (merjenje teže žive živali, vizualni pregledi in palpitacija živih živali, pri čemer se meri oreh maščobe pod perutjo) ter pregled trupa po zakolu.

Trupi gosi „Oie d’Anjou“ so po zakolu porazdeljeni/sortirani, da se s prostim očesom preverijo posebnosti, po katerih se odlikuje „Oie d’Anjou“.

4.7 Nadzorni organ:

Naziv: Qualité — France S.A.S. Naslov: Le Guillaumet 92046 Paris la Défense Cedex FRANCE Tel. +33 0141970074 Faks +33 0141970832 E–naslov: http://www.qualite-france.com

4.8 Označevanje:

Oznaka mora vsebovati ime ZGO „Oie d’Anjou“ in simbol Skupnosti ZGO.

Na oznaki mora biti posamezna številka, ki združenju za ZGO omogoča sledljivost zadevnega proizvoda ob morebitnih reklamacijah.

(1) UL L 93, 31.3.2006, str. 12.